கோயிலின் பிரதான வாசலில் சிவபெருமான் பார்வதி மற்றும் இரு குழந்தைகளான முருகன் மற்றும் விநாயகருடன் காட்சிதருகிறார். மாசி பெரியசாமி சிவாம்சமானவர் என்பதால் இவ்வாறு சுதைசிற்பம் அமைக்கப்பட்டுள்ளது. அந்த வாசலின் நேரே மூலவர் சந்நிதி அமைந்துள்ளது.

இக்கோயிலின் மூலவராக திருமகள், பூமாதேவி உடனுறை பெருமாள் இருக்கிறார். அவரின் வலப்புறத்தில் மீனாட்சி, காமாட்சி, விசாலாட்சி அம்மன்களை மண் கலய உருவமாக உள்ளார்கள். கருவரையில் பத்துக்கும் மேற்பட்ட சாமிகள் உள்ளதாக பூசாரிகள் தெரிவித்தாலும் மற்ற தெய்வங்களுக்கு தீபாராதனை காட்டுவது இல்லை. 

இங்குள்ள கன்னிமார்களும் உருவ வடிவில் இல்லாமல் மண் கலய வடிவிலேயே காட்சிதருகின்றனர். இக்கோயில் மூலவராக பெருமாள் இருந்தாலும், சிவன் கோயிலாகவே இது அறியப்படுகிறது. உற்சவ காலங்களில் சிவன், அம்பிகை வாகன ஊர்வலம் நடக்கிறது. இக்கோயிலை அன்னகாமாட்சியம்மன் என்றே அழைக்கிறனர்.

பிற சந்நிதிகள்
மாசி பெரியசாமி
மூலவர்
சன்னதிகள்